доклада за преглед.
 (9)
 Освен това Комисията счита, че водният екстракт от покълнали семена от сладка Lupinus albus е активно вещество с нисък риск съгласно член 22 от Регламент (ЕО) No 1107/2009. Водният екстракт от покълнали семена от сладка Lupinus albus не е вещество, което поражда опасения и отговаря на условията, посочени в точка 5.1 от приложение II към Регламент (ЕО) No 1107/2009.
 (10)
 Поради това е целесъобразно водният екстракт от покълнали семена от сладка Lupinus albus да бъде одобрен.
 (11)
 В съответствие с член 13, параграф 2 от Регламент (ЕО) No 1107/2009 във връзка с член 6 от посочения регламент и предвид съвременните научно-технически познания обаче е необходимо да бъдат включени определени условия и ограничения. Целесъобразно е по-специално да се изиска допълнителна потвърждаваща информация.
 (12)
 В съответствие с член 13, параграф 4 от Регламент (ЕО) No 1107/2009 приложението към Регламент за изпълнение (ЕС) No 540/2011 на Комисията (3) следва да бъде съответно изменено.
 (13)
 Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
 ПРИЕ НАСТОЯЩИЯ РЕГЛАМЕНТ:
 Член 1
 Одобряване на активното вещество
 Одобрява се активното вещество воден екстракт от покълнали семена от сладка Lupinus albus съгласно посоченото в приложение I, при спазване на условията, определени в същото приложение.
 Член 2
 Изменения на Регламент за изпълнение (ЕС) No 540/2011
 Приложението към Регламент за изпълнение (ЕС) No 540/2011 се изменя в съответствие с приложение II към настоящия регламент.
 Член 3
 Влизане в сила
 Настоящият регламент влиза в сила на двадесетия ден след деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 6 април 2021 година.
 За Комисията
 Председател
 Ursula VON DER LEYEN
 (1) ОВ L 309, 24.11.2009 г., стр. 1.
 (2) ЕОБХ (Европейски орган за безопасност на храните), 2020. Conclusion on the peer review of the pesticide risk assessment of the active substance Aqueous extract from the germinated seeds of sweet Lupinus albus (Заключение относно рецензията на оценката на риска от употребата на активното вещество воден екстракт от покълнали семена от сладка Lupinus albus като пестицид); EFSA Journal (Бюлетин на ЕОБХ), 2020; 18(7):6190, стр. 45. https://doi:10.2903/j.efsa.2020.6190. Той е достъпен на следния интернет адрес: www.efsa.europa.eu.
 (3) Регламент за изпълнение (ЕС) No 540/2011 на Комисията от 25 май 2011 г. за прилагане на Регламент (ЕО) No 1107/2009 на Европейския парламент и на Съвета по отношение на списъка на одобрените активни вещества (ОВ L 153, 11.6.2011 г., стр. 1).
 ПРИЛОЖЕНИЕ I
 Популярно наименование, идентификационни номера
 Наименование по IUPAC
 Чистота (1)
 Дата на одобрението
 Изтичане срока на одобрението
 Специфични разпоредби
 Воден екстракт от покълнали семена от сладка Lupinus albus
 CAS No:
 Не е наличен за екстракта
 Белтък BLAD: 1219521-95-5
 CIPAC No:
 Не е присвоен
 Не е приложим
 Минималната чистота не е от значение за екстракта.
 Съдържание на белтък BLAD: 195 – 210 g/kg.
 В произведеното активно вещество бяха установени следните онечиствания от значение (с токсикологично опасение, екотоксикологично опасение и/или опасение по отношение на околната среда):
